CELEX: 32015D0838
Language: ro
Date: 2015-05-28 00:00:00
Title: Decizia de punere în aplicare (UE) 2015/838 a Comisiei din 28 mai 2015 de modificare a Deciziei de punere în aplicare 2014/909/UE prin extinderea perioadei de aplicare în Italia a măsurilor de protecție referitoare la gândacul mic de stup [notificată cu numărul C(2015) 3558] (Text cu relevanță pentru SEE)

29.5.2015   
            
            
               RO
            
            
               Jurnalul Oficial al Uniunii Europene
            
            
               L 132/86
            
         DECIZIA DE PUNERE ÎN APLICARE (UE) 2015/838 A COMISIEI
   din 28 mai 2015
   de modificare a Deciziei de punere în aplicare 2014/909/UE prin extinderea perioadei de aplicare în Italia a măsurilor de protecție referitoare la gândacul mic de stup
   
      
         [notificată cu numărul C(2015) 3558]
      
   
   (Numai textul în limba italiană este autentic)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controalele veterinare aplicabile în schimburile intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:
   
               (1)
            
            
               Decizia de punere în aplicare 2014/909/UE a Comisiei (3) stabilește anumite măsuri de protecție ca urmare a unei notificări primite la 11 septembrie 2014 din partea Italiei cu privire la prezența gândacului mic de stup (Aethina tumida) în regiunile Calabria și Sicilia.
            
         
               (2)
            
            
               Decizia de punere în aplicare 2014/909/UE se aplică până la 31 mai 2015. Cu toate acestea, deoarece inspecțiile și investigațiile epidemiologice specificate în Decizia de punere în aplicare 2014/909/UE, precum și supravegherea activă a prezenței gândacului mic de stup în regiunile italiene în cauză nu sunt finalizate, situația epidemiologică nu a fost încă determinată, deși din luna decembrie a anului trecut nu s-a mai constatat prezența gândacului mic de stup.
            
         
               (3)
            
            
               Prin urmare, având în vedere această situație tranzitorie și în așteptarea unor informații suplimentare privind supravegherea în curs, este necesar să se prelungească perioada de aplicare a măsurilor prevăzute în Decizia de punere în aplicare 2014/909/UE până la finalul preconizat al sezonului apicol actual în regiunile respective, și anume sfârșitul lunii noiembrie 2015.
            
         
               (4)
            
            
               Decizia de punere în aplicare 2014/909/UE ar trebui modificată în consecință.
            
         
               (5)
            
            
               Măsurile prevăzute în prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Articolul 4 din Decizia de punere în aplicare 2014/909/UE se înlocuiește cu următorul text:
   
      „Articolul 4
      Prezenta decizie se aplică până la 30 noiembrie 2015.”
   
   Articolul 2
   Prezenta decizie se adresează Republicii Italiene.
   
      Adoptată la Bruxelles, 28 mai 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 395, 30.12.1989, p. 13.
   
      (2)  JO L 224, 18.8.1990, p. 29.
   
      (3)  Decizia de punere în aplicare 2014/909/UE a Comisiei din 12 decembrie 2014 privind anumite măsuri de protecție cu privire la apariții confirmate ale gândacului mic de stup în Italia (JO L 359, 16.12.2014, p. 161).